สุพรรณฯ เล่นสงกรานต์ถึงนองเลือด หนุ่มถูกไล่แทงดับ1เจ็บ6 
อ.สองพี่น้อง สุพรรณบุรี ถึงนองเลือด หนุ่มถูกแทงหน้าอก ดับ 1 เจ็บอีก 6 หลังเล่นสงกรานต์ บริเวณ หน้าเซเว่นฯตลาดบางลี่ เต้นส่งเสียงดัง จนคนเกิดไม่พอใจชักมีดออกมาไล่แทง ตร.ตามจับตัวดำเนินคดีแล้ว ,วันที่ 13 เม.ย. ร.ต.ท.หญิงชณกการ แขวงนคร รอง สว.(สอบสวน) สภ.สองพี่น้อง จ.สุพรรณบุรี รับแจ้งว่า มีเหตุทะเลาะวิวาทแล้วมีคนถูกแทงได้รับบาดเจ็บหลายราย ที่บริเวณ หน้าเซเว่นตลาดบางลี่ เขตเทศบาลเมืองสองพี่น้อง จึงรุดไปตรวจสอบ พบเพียงรอยเลือด และสิ่งของกระจัดกระจายทั่วพื้นถนน ส่วนคนเจ็บถูกพลเมืองดีนำส่ง รพ.สมเด็จพระสังฆราช องค์ที่ 17 ไปก่อนแล้วทราบต่อมา ชื่อ นายวิวัฒน์ รัศมี อายุ 25 ปี บ้านเลขที่ 117 หมู่ 3 ต.ศรีสำราญ อ.สองพี่น้อง ถูกแทงเข้าที่ หน้าอก และลำตัว หลายแผล ทนพิษบาดแผลไม่ไหวเสียชีวิต และมีผู้บาดเจ็บเล็กน้อยถูกแทง อีก 6 คน นอนรักษาตัวอยู่,สอบถาม นายทิวา เพ็ชรดี อายุ 22 ปี ผู้บาดเจ็บให้การว่า ตนกับผู้ตายพร้อมพวกที่ถูกแทงได้รับบาดเจ็บก่อนเกิดเหตุ มาเที่ยวเล่นสงกรานต์ ที่เทศบาลมีคนมากันจำนวนมาก แล้วร้องเพลงเปิดเครื่องเสียงเต้นไปด้วยความสนุก กระทั่งมี นายลิขิต โพธิ์พันธ์ อายุ 46 ปี เดินเข้ามาตะโกนด่าโวยวายพวกตนไม่พอใจเกิดด่าโต้ตอบแล้ว นายลิขิต ชักมีดพกปลายแหลม ออกมาไล่แทงพวกตนได้รับบาดเจ็บไปหลายคน ก่อนที่ทาง จนท.ตำรวจรีบมาจับตัว แล้วนำขึ้นรถไปดำเนินคดี
อ.สองพี่น้อง สุพรรณบุรี ถึงนองเลือด หนุ่มถูกแทงหน้าอก ดับ 1 เจ็บอีก 6 หลังเล่นสงกรานต์ บริเวณ หน้าเซเว่นตลาดบางลี่ เต้นส่งเสียงดัง จนคนเกิดไม่พอใจชักมีดออกมาไล่แทง ตร.ตามจับตัวดำเนินคดีแล้ว 
สงกรานต์,สงกรานต์ 2559,วันสงกรานต์,เทศกาลสงกรานต์,สงกรานต์ 59,งานสงกรานต์ 59,นางสงกรานต์ 59,หนุ่มถูกไล่แทง,ดับ1เจ็บ6,สองพี่น้อง,สุพรรณบุรี,เล่นสงกรานต์,วิวัฒน์ รัศมี,เสียชีวิต,บาดเจ็บ,โวยวาย,มีดปลายแหลมแทง,ไล่แทาง,ข่าว,ไทยรัฐออนไลน์,ข่าวสังคม,ภูมิภาค